CELEX: 62012CN0381
Language: et
Date: 2012-08-09 00:00:00
Title: Kohtuasi C-381/12 P: I Marchi Italiani Srl-i 9. augustil 2012 esitatud apellatsioonkaebus Üldkohtu (kuues koda) 28. juuni 2012 . aasta otsuse peale kohtuasjas T-133/09: I Marchi Italiani ja Basile versus Siseturu Ühtlustamise Amet — Osra

6.10.2012   
            
            
               ET
            
            
               Euroopa Liidu Teataja
            
            
               C 303/20
            
         I Marchi Italiani Srl-i 9. augustil 2012 esitatud apellatsioonkaebus Üldkohtu (kuues koda) 28. juuni 2012. aasta otsuse peale kohtuasjas T-133/09: I Marchi Italiani ja Basile versus Siseturu Ühtlustamise Amet — Osra
   (Kohtuasi C-381/12 P)
   2012/C 303/35
   Kohtumenetluse keel: itaalia
   
      Pooled
   
   
      Apellant: I Marchi Italiani Srl (esindajad: advokaadid L. Militerni ja G. Militerni)
   
      Teised menetlusosalised: Siseturu Ühtlustamise Amet (kaubamärgid ja tööstusdisainilahendused) ja Osra SA
   
      Apellandi nõuded
   
   
               —
            
            
               tühistada osaliselt Euroopa Liidu Üldkohtu otsus osas, milles Üldkohus jättis rahuldamata I Marchi Italiani Srl hagi ja mõistis I Marchi Italiani Srl-ilt välja kohtukulud, välja arvatud hagist loobumisega seonduvad kulud;
            
         
               —
            
            
               rahuldada osaliselt esimeses kohtuastmes esitatud nõuded ja tühistada sellest tulenevalt seega teise apellatsioonikoja 9. jaanuari 2009. aasta otsust (juhtum R502/2008) menetluses I Marchi Italiani Srl ja Osra S.A. vahel, mis tehti käesolevas kohtuasjas apellandiks olevale poolele teatavaks 30. jaanuaril 2009 ja millega kinnitati tühistamisosakonna otsust, millega rahuldati Osra S.A. esitatud kaebuse alusel kaubamärgi „B Antonio Basile 1952” tühisuse tuvastamise ja kehtetuks tunnistamise taotlus;
            
         
               —
            
            
               mõista kõik kulud vastavat õigusnormidele välja Siseturu Ühtlustamise Ametilt.
            
         
      Väited ja peamised argumendid
   
   Äriühingu I Marchi Italiani Srl apellatsioonkaebus tugineb järgmisele kolmele alusele:
   
               1.
            
            
               Üldkohtu kodukorra artikli 135 lõike 4 rikkumine, sest Üldkohus rikkus õigusnorme, kui ta tuvastas, et hageja esitatud dokumendid tuleb jätta tähelepanuta, ilma et oleks vaja uurida nende tõenduslikku jõudu, ning luges vastuvõetamatuks argumendid vaidlustatud kaubamärgi tuntuse ja heausksuse põhimõtte kohta.
            
         
               2.
            
            
               Määruse nr 40/94 (1) artikli 53 lõike 2 (nüüd määruse nr 207/2009 (2) artikli 54 lõige 2) rikkumine, sest Üldkohus rikkus õigusnorme, kui ta tuvastas, et kaubamärgi registreerimise kuupäeva ja kehtetuks tunnistamise taotluse esitamise vahel on möödunud vähem kui viis aastat ning et seetõttu on ühenduse kaubamärgi registreerimise taotluse esitamise kuupäev tähtsusetu.
            
         
               3.
            
            
               Määruse nr 40/94 artikli 8 lõike 1 punkti b rikkumine, sest Üldkohus rikkus õigusnorme, kui ta tuvastas, et vastandatud kaubamärgid on sarnased, ning kohaldas seega ekslikult nimetatud sätet järeldades, et esineb segiajamise tõenäosus.
            
         
      (1)  Nõukogu 20. detsembri 1993. aasta määrus (EÜ) nr 40/94 ühenduse kaubamärgi kohta (EÜT 1994, L 11; lk 1; ELT eriväljaanne 17/01, lk 146).
   
      (2)  Nõukogu 26. veebruari 2009. aasta määrus (EÜ) nr 207/2009 ühenduse kaubamärgi kohta (ELT L 78, lk 1).